да се прилага административната санкция, определена в член 19а, параграф 3 от Делегиран регламент (ЕС) No 640/2014.“;
 6)Член 34 се изменя, както следва:
 а)
 параграфи 1, 2 и 3 се заменят със следното:
 „1. Заявления или заявители, за които е установено, че не са допустими или не отговарят на условията за плащане към момента на подаване на заявлението или след извършените административни проверки или проверки на място, не се включват в контролната съвкупност.
 2. За целите на членове 30 и 31 подборът на извадката се извършва по начин, при който се гарантира, че:
 а)между 1 и 1,25 % от контролната съвкупност, посочена в член 30, букви а) — е) и з), както и в член 31, параграф 1, букви а), в), г) и д), се подбират на случаен принцип;
 б)между 0,6 и 0,75 % от контролната съвкупност, посочена в член 31, параграф 1, буква б), се подбират на случаен принцип;
 в)между 4 и 5 % от контролната съвкупност, посочена в член 31, параграф 1, буква з), се подбират на случаен принцип;
 г)оставащият брой бенефициери в контролната извадка, посочена в член 31, параграф 1, букви а) — д) и з), се подбират въз основа на анализ на риска.
 За целите на член 31 държавите членки осигуряват представителност на контролната извадка от гледна точка на различните практики.
 Допълнителните бенефициери, подлежащи на проверки на място за целите на член 31, параграф 3, първа алинея, се подбират въз основа на анализ на риска.
 3. За целите на членове 32 и 33 между 20 и 25 % от минималния брой бенефициери, подлежащи на проверки на място, а когато се прилага член 32, параграф 2а — 100 % от колективите и между 20 и 25 % от ангажиментите, подлежащи на проверки на място, се подбират на случаен принцип. Оставащият брой бенефициери и ангажименти, подлежащи на проверки на място, се подбират въз основа на анализ на риска.
 За целите на членове 32 и 33 подбраната на случаен принцип част от извадката може да включва също така: или бенефициерите, вече подбрани на случаен принцип в съответствие с параграф 2, букви а), б) и в), или допълнителните бенефициери, вече подбрани на случаен принцип в съответствие с член 26, параграф 4, втора алинея, или и двете. Броят на тези бенефициери в контролната извадка не надхвърля съотношението им спрямо контролната съвкупност.
 За целите на член 32 държавите членки могат, в резултат на анализа на риска, да подберат конкретни мерки за развитие на селските райони, отнасящи се до бенефициерите.“;
 б)
 вмъква се следният параграф 4а:
 „4а. За целите на членове 30 — 33 и член 40а, параграф 1, буква в) може да се използва един и същ бенефициер, за да се спазят няколко от минималния брой проверки, при условие че това няма отражение върху ефективността на подбора на съответните извадки, подбрани въз основа на риска.
 Проверката на място във връзка с подбраните бенефициери може да бъде ограничена до схемата за помощ или мярката за развитие на селските райони, за която са подбрани бенефициерите, ако минималният брой проверки по другите схеми за помощ